Lav et referat af nedenstående tekst:

Tekst:
Blandt 90 rallypar skulle dette års danmarksmester i rallyshow i dag findes. Det hele udspillede sig på Flyvestation Aalborg, der som del af DM-ugen lagde asfalt til den adrenalinfyldte konkurrence. Det rutinerede og succesvante rallypar Niels og Inger Bjerre fra Løgstør trak i kørerdragterne og satte sig i deres sorte peugeot i jagten på den helt store triumf. Inger er co-driver, og skal derfor give beskeder videre om banen til Niels under løbet. - Vi har i fællesskab lavet en masse noter, som jeg giver ham, så han ved, hvad vej han skal, siger Inger Bjerre. Når alle parrene har kørt ruten tre gange, bliver der fundet en vinder. Stadig gift Ægteparret har kørt rally sammen i 10 år, men det er ikke noget, der har ødelagt hverdagen. - Vi er stadigvæk gift, men både han og jeg kan godt finde på at bande og svovle lidt en gang imellem, siger Inger Bjerre. - Det hjælper ikke noget at skælde hinanden ud, men vi er heldigvis venner igen, når vi kommer hjem, siger hun. Parret endte ikke med sejren i denne omgang. Guldet gik til den syvdobbelte danmarksmester Ib Kragh og hans co-driver Ditte Kammersgaard.

Referat:
Ægteparret Niels og Inger Bjerre deltog i dag i disciplinen rallyshow ved DM-ugen i Aalborg. Løbet blev kørt på en bane specielt lavet til lejligheden på Flyvestation Aalborg.